Modelle verskyn sonder grimering op loopplank | SARIE
FOTO: Instagram (@perkonnyc)	Verwante Artikels
Modelle verskyn sonder grimering op loopplank	deur SARIE.com-span
Die mode- en skoonheidshuis Marc Jacobs het tydens vanjaar se New York Modeweek die “geen grimering”-tendens na sy uiterste gevat toe modelle tydens dié bekende ontwerper se modevertoning sonder enige grimering op die loopplank verskyn het. Nie eens ’n tikkie onderlaag of lipglans nie!
Die natuurlike skoonheidsvoorkoms is vanjaar ’n gróót tendens en tydens dié gewilde modeweek het modehuise soos Marc Jabobs, Michael Kors en Calvin Klein veral gefokus op die gebruik van so min moontlik produkte om ’n minimale en natuurlike grimeervoorkoms te skep.
“In die 60’s, 50’s en 40’s moes vroue grimering dra. Dit was ’n reël. Vandag is daar nie meer reëls nie: Jy kan doen net wat jy wil,” het François Nars, stigter van NARS Cosmetics aan www.elle.com gesê.
Probeer dié neon-kleure vir jou naels en lippe
Buiten die natuurlike voorkoms het die modeweke in New York en Londen verskeie gewaagde en interessante skoonheidsvoorkomste opgelewer, soos onder meer pastelkleurige wenkbroue, gesig-tatoeëermerke en selfs nagemaakte sweetdruppels!
Hiér is ’n paar van die interessante skoonheidsvoorkomste op die loopplank tydens die New York-modeweek:
Modelle het gespog met sterretjies op hul wange tydens Tommy Hilfiger se modevertoning. FOTO: Instagram (@tommyhilfiger)
Modehuis A Detachér se modelle het silwer en goue vlokkies op hul wange gehad. FOTO: Instagram (@perkonnyc))
Pastelkleurige wenkbrou by Badgley Mischka se vertoning. FOTO: Instagram (@blakebirdllc)
Somer-skoonheidstendense om na uit te sien – lees hiér!
Rodarte het modelle se wenkbrou getooi met vals oorbelle. FOTO: Instagram (@officialrodarte)
Rowwe neon-oranje strepe onder modelle se oë deur ontwerper Peter Som. FOTO: Instagram (@petersom)
Fyn kettinkies aan modelle se naels tydens die Londense Modeweek. FOTO: Instagram (@_zeromagazine)
Nagemaakte sweetdruppels van jel soos gesien by die Londense Modeweek. FOTO: Instagram (@andrewgallimakeup)
Interessante rokke by vanjaar se Grammy-toekennings
Die haarkleur-koors loop op die oomblik hoog in Hollywood. Eers Emma Roberts, toe Katy Perry en nou ook Cara Delevingne! Die model en aktrise het haar naam gevoeg by die rits bekendes wat die afgelope twee weke hul haarkleur drasties verander het. Sy …